  Майя Бывальцева Дэри ёрос эмъяськонниысь акушер-гинекологез Пироговлэн орденэныз пусйизы. Эм удысысь та вылӥ кун данъетэз Татьяна Тереховаез  Удмуртиысь эмчиос пӧлысь нырысетӥез басьтӥз. Со сярысь элькунысь тазалыкез утёнъя министерстволэн пресс-службаез ивортӥз. Мон вань пациенткаосме яратӥсько. Соос но монэ гажало. Эм удысэ мон малпамтэ шорысь вуи, но та сюресэз быръеме сярысь ноку но ӧй жаля. Нош али, ковид-центръёсты усьтэмен, эшшо одӥг пол валай: мон адямиослы юрттон понна вордскемын. Та данъет мон понна возьмамтэ шорысь луиз, мон туж шумпотӥсько, иське ужме юнме уг лэсьтӥськы Татьяна Терехова, Дэри ёрос эмъяськонниысь акушер-гинекологТатьяна Терехова эм удысын 47 арлэсь трос ужа ни. Та дыр ӵоже кӧня ке сюрс пациенткаосыз анай луизы, нош куд-огез песянай но. Солэн но ужъюлтошъёсызлэн тыршеменызы тросэз нылъёс нунызэс куштон малпанзылэсь куштӥськизы. Татьяна Терехова Дэри ёрослэн дано кунмуртэз, Удмуртиысь тазалыкез утён удысысь дано ужась луэ. Татьяна Васильевна но солэн ужъюлтошъёсыз кадь ӧнерчиосын ужаны мыным, бадӟым коллективен кивалтӥсьлы сямен, туж кельше. Туннэ югдурын но, куке ми ковид-центр луимы, одӥгез но арлыдо эмчи «уг ужа» ӧз шуы. Соос азьпал радын ужзэс азьланьто, соос тужгес бадӟым кылъёс кылыны но данъетъёс басьтыны тупамон Елена Наговицына, Дэри ёрос эмъяськонниысь валтӥсь эмчиПусъем, 2020-тӥ гужем Ижкарысь ӝог эмъюрттэт сётонъя станциысь фельдшер «За заслуги перед Отечеством» орденлэсь II степенё ордензэ басьтӥз. ВАТСАН Пироговлэн орденэз – Россилэн кун данъетэз. Сое 2020-тӥ арын 19-тӥ инвожое Владимир Путин юнматӥз. Данъет ӟуч хирурглэсь, тодосчилэсь но дышетӥсьлэсь Николай Иванович Пироговлэсь (1810-1881) нимлэсь нуллэ. Соин шимучыръёс, эпидемиос, ожгар ужрадъёс дыръя асьсэдыз жалятэк эмъюрттэт сётӥсь Россиллэн кунмуртъёсыз пусйисько. Орденэз юнматон коронавнирусъя пандемия дыръя тупаз, данъетэз нырысетӥ басьтӥсьёс пӧлын чер вӧлмонэн нюръяськонын висъяськем эм ужасьёс но волонтёръёс. Пироговлэн орденэзлэн мереткылэз (девиз) – «Милосердие, долг, самоотверженность» Тегъёс: Удмуртия Россия Дэри тазалыкезутён данъетъёс эмчиос  